Atvinnutekjur í landbúnaði tæpur fimmtungur tekna í fiskveiðum Á árinu 2005 voru meðalatvinnutekjur í aðalstarfi á Vesturlandi rúmar 2,7 milljónir króna og höfðu þá hækkað um 9,35% frá árinu 2004 . Á sama tíma voru meðalatvinnutekjur á landinu öllu rúmar 2,9 milljónir króna og höfðu þá hækkað um 8,17% á milli ára . Af einstökum starfsgreinum á Vesturlandi má nefna að meðal atvinnutekjur voru langlægstar í landbúnaði á síðasta ári eða aðeins 684 þúsund krónur og höfðu þá lækkað frá árinu á undan úr 811 þúsund krónum eða um tæp 16% . Hæstar eru meðal atvinnutekjurnar í fiskveiðum eða rúmar 3,8 milljónir króna . Eru meðal atvinnutekjur í landbúnaði því aðeins tæplega 18% af tekjum í fiskveiðum . Næstlægstar voru atvinnutekjurnar í hótel - og veitingahúsarekstri eða tæplega 1,6 milljónir króna .